**Карабапляценне з хваёвай дранкі**

У статыстычных даследаваннях канца XIX – пачатку XX стагоддзяў адзначаецца, што пляценнем кошыкаў з хваёвай дранкі займаліся сяляне ва ўсіх паветах: па прастаце працы гэты промысел быў даступней іншых.

Кошыкі з хваёвай лучыны нашы продкі выкарыстоўвалі паўсюдна, выраблялі іх таксама з кары, каранёў, галінак, драніцы і саломы. Сама назва «кораб» паходзиць ад слова «карабаціць», так як пры вырабе дранку гнулі і карабавалі.

100 і нават 50 гадоў таму плеценыя з дранкі кошыкі выкарыстоўвалі шырока, адпаведна і відаў іх было значна больш, чым цяпер. Яны маглі быць прастакутнымі, квадратнымі, авальнымі, паўсферычнымі, з адкрытым верхам і закрытым, з вечкамі розных канструкцый або без накрывак. Кошыкі з ручкай прызначаліся для перавозкі гародніны і садавіны на базар, двухручныя — для пераноскі дроў. Іншыя кошыкі плялі спецыяльна для захоўвання і пераноскі кухоных прадметаў і бялізны.

Карабаціць дранку было зімовым мужчынскім справай. Доўгімі зімовымі вечарамі такі занятак дапамагаў прабавіць час. Працавалі ў жылым доме, ля печкі, або ў лазні. Інструментамі майстроў былі сякера ды нож.

Наогул, нашы продкі былі вельмі разумнымі і практычнымі. І ўсё ў іх было прадумана да дробязяў. Спачатку выбіралася патрэбная хвоя. Многія кіламетры даводзілася прайсці майстру, каб толькі знайсці падыходзячае для вырабу дранкі дрэва, бо не ўсякае і падыдзе. Калі расколіна ў дрэве ідзе крыва, такую сасну для вырабаў лепш не браць.

Далей хвоя распілоўвалася на адно-двухметровыя калоды і расколвалася з дапамогай сякеры і клінаў на сектары. Такія сектары клалі спачатку на печ. А на наступны дзень бралі такі сектар і кожны гадавы пярсцёнак адшчыпвалі нажом. Такім чынам і атрымлівалася дранка. Але ўлічвалася, што гнецца сасновая дранка толькі ў адзін бок, зусім як далонь. А ў іншы – ламаецца. Таму майстры неяк умелі «дамаўляцца» з дрэвам, знаходзілі з ім агульную мову, каб матэрыял не пайшоў увесь у адкіды.

Нягледзячы на вал масавых прамысловых вырабаў з пластыка, якія з лішакам забяспечваюць рынак спажывання, майстры карабапляцення нашага часу адраджаюць рамяство і радуюць аматараў простых і натуральных вырабаў сваёй прадукцыяй. У асноўным гэта кошыкі шырокай памернай лінейкі.